stanford-oval/wikipedia huggingface dataset:
Eugèn Högström

Eugèn Högström vuonna 1895 kadettikoulusta valmistuttuaan.
Eugèn Alexander Nikolai Högström (ven. Евгений-Александр Элисович Гегстрем, Jevgeni-Aleksandr Elisovitš Gegstrem; 5. joulukuuta 1871 Helsinki – 4. marraskuuta 1926 Helsinki) oli suomalainen kenraalimajuri, joka palveli Venäjän keisarikunnan armeijassa.
Högströmin vanhemmat olivat eversti Elis Anton Högström ja Anna Delessert. Käytyään Haminan kadettikoulun vuosina 1887–1895 Högström palveli upseerina Venäjän armeijassa, ensimmäiset 12 vuotta Turkestanin tykistöprikaatissa. Hän kävi vuosina 1901–1903 Nikolain yleisesikunta-akatemian Pietarissa ja oli vuosina 1913–1914 sotatieteen opettajana Tšugujevin sotilaskoulussa. Hänet ylennettiin 1898 luutnantiksi, 1902 alikapteeniksi, 1903 kapteeniksi ja 1913 everstiluutnantiksi.
Ensimmäisen maailmansodan aikana Högström palveli muun muassa talvella 1914–1915 1. Kubanin kasakkadivisioonan esikuntapäällikkönä Etelä-Galitsiassa, keväällä 1915 2. maihinnousudivisioonan komentajana Odessassa, vuosina 1915–1916 52. jalkaväkidivisioonan esikuntapäällikkönä Etelä-Puolassa, vuosina 1916–1917 207. jalkaväkirykmentin komentajana Valko-Venäjällä ja keväällä 1917 74. jalkaväkidivisioonan sekä 45. armeijakunnan esikuntapäällikkönä. Hän sai 1916 everstin ja 1917 kenraalimajurin arvon. Högström nimitettiin joulukuussa 1917 Venäjän 5. armeijakunnan päämajoitusmestariksi, missä tehtävässä hän toimi, kunnes vanhat keisarillisen armeijan yksiköt lakkautettiin huhtikuussa 1918.
Venäjän sisällissodan aikana Högström palveli puna-armeijan riveissä mutta sivussa rintamilta. Hän oli muun muassa Vjazman ryhmän ja sitten 3. tarkk’ampujadivisioonan esikuntapäällikkönä Galitsiassa sekä myöhemmin prikaatinkomentajana Vitebskissä. Vuosina 1919–1920 hän oli sotakoulujen opettajana Vitebskissä ja Orenburgissa sekä Volgan alueen sotakoulujen johtajana. Hän palasi Suomeen Tarton rauhan jälkeen kesällä 1921.
Högström oli vuodesta 1924 valkoisten emigranttien järjestön Venäjän yleissotilaallisen liiton (ROVS) tiedustelujohtaja Suomessa. Hän kuului kenraali Aleksandr Kutepovin johtamaan ROVS:n salaiseen tiedusteluorganisaatioon ja loi Neuvostoliittoon ulottuneen tiedottajaverkoston, jonka asiakkaiksi ryhtyivät niin Suomen kuin Britanniankin tiedustelupalvelut. Högströmin äkillinen kuolema marraskuussa 1926 johti salaliittoteorioihin, joiden mukaan Neuvostoliiton tiedustelupalvelu OGPU olisi myrkyttänyt hänet. Kuolema saattoi olla myös luonnollinen, sillä hänellä oli heikko sydän ja paha vatsahaava ja hän oli juuri toipumassa leikkauksesta.
Kirjailija Örnulf Tigerstedt on käsitellyt Högströmin vaiheita teoksessaan Vastavakoilu iskee (1943), mutta sen käsittelyä ei pidetä kovin luotettavana.
Aiheesta muualla

Гегстрем Евгений-Александр Элисович (venäjäksi) Grwar.ru
Emma Roberts

| Emma Roberts |
| --- | --- |
 Emma Roberts vuoden 2015 San Diego Comic-Conissa.
Henkilötiedot
Koko nimi:  Emma Rose Roberts
Syntynyt: 10. helmikuuta 1991 (ikä 33) Rhinebeck, New York, Yhdysvallat
Ammatti:  näyttelijä, laulaja
Puoliso:  Evan Peters (2012–2019)
Lapset:  1
Näyttelijä
Aktiivisena:  2001–
Merkittävät roolit:  Addie Singer (Unfabulous) Casey Mathis (Millerit) Chanel Oberlin (Scream Queens)
Palkinnot
 Young Artist Award  2006 Aquamarine  Teen Choice -palkinto  2014 Millerit 
Aiheesta muualla
IMDb 
Elonet
Emma Rose Roberts (s. 10. helmikuuta 1991 Rhinebeck, New York, Yhdysvallat) on yhdysvaltalainen näyttelijä ja laulaja.
Varhainen elämä

Emma Roberts syntyi Rhinebeckin kylässä New Yorkissa. Hänen vanhempansa ovat näyttelijä Eric Roberts ja tämän silloinen tyttöystävä Kelly Cunningham. Vanhemmat erosivat Emman ollessa vauva, ja molemmat menivät myöhemmin uudelleen naimisiin. Robertsilla on äitinsä uuden avioliiton kautta siskopuoli Grace Nickels (s. 2001). Näyttelijät Julia Roberts ja Lisa Roberts Gillan ovat hänen tätejään. Lapsena Roberts vietti paljon aikaa Julia-tätinsä elokuvien kuvauspaikoilla. Nämä kokemukset saivat hänet innostumaan näyttelemisestä ja seuraamaan isänsä ja tätinsä jalanjälkiä elokuva-alalle.
Ura > Näyttelijänä

Roberts näytteli ensimmäisen roolinsa yhdeksänvuotiaana elokuvassa Blow (2001), jossa hän esitti Johnny Deppin esittämän päähahmon tytärtä. Sen jälkeen hänellä oli rooli lyhytelokuvassa bigLove. Tätinsä Julia Robertsin elokuvassa Valkokankaan lemmikit Roberts oli mukana kreditoimattomana avustajana.
Tunnetuksi Robertsin tekivät päärooli televisiosarjassa Unfabulous sekä yksi päärooleista elokuvassa Aquamarine (2006), josta hän voitti Young Artist -palkinnon parhaana nuorena näyttelijänä. Vuonna 2007 Roberts esiintyi nimiosassa teini-ikäisenä salapoliisina Carolyn Keenen Neiti Etsivä -nuortenkirjasarjaan perustuvassa elokuvassa Neiti Etsivä (Nancy Drew). Vuonna 2008 hän näytteli elokuvassa Wild Child poispilattua kalifornialaisteiniä, joka lähetetään Englantiin sisäoppilaitokseen. Roberts on sen jälkeen esiintynyt useissa pääosissa rikos- ja komediaelokuvissa, joista osa on menestynyt kaupallisesti hyvin. Hänen 2010-luvun tunnettuja roolejaan ovat muun muassa paha Jill-serkku kauhuelokuvassa Scream 4 (2011) sekä suorasuinen karkulaistyttö Casey Millerit-komediassa vuodelta 2013.
Vuodesta 2013 alkaen Roberts näytteli kauhusarjassa American Horror Story kahdessa eri roolissa. Vuonna 2015 hän sai pääroolin kauhukomediasarjasta Scream Queens.
Ura > Laulajana

Vuonna 2005 Roberts julkaisi ainoan musiikkialbuminsa Unfabulous and More. Albumi julkaistiin Columbia Recordsin kautta ja se pääsi Billboardin Top Heatseekers-listan sijalle 46. Albumilta ilmestyi kaksi promosingleä, ”Dummy” ja ”I Wanna Be”. Kappaleita soitettiin myös Robertsin tähdittämässä sarjassa Unfabulous, hänen roolihahmonsa omien laulujen lisäksi. Roberts lauloi kappaleen ”I Had It My Way” Disneyn elokuvaan Ice Princess. Lisäksi hän esitti Aquamarinen soundtrackille cover-version kappaleesta ”Island in the Sun”.
Haastattelussa vuonna 2007 Roberts kertoi albumin julkaisun jälkeen keskittyvänsä näyttelemiseen musiikin sijaan, sillä ei usko menestyvänsä laulajana yhtä hyvin.
Yksityiselämä

Vuonna 2011 Roberts alkoi opiskella Sarah Lawrence Collegessa, mutta keskeytti opintonsa pian keskittyäkseen töihin.
Roberts on ollut on-off-suhteessa näyttelijä Evan Petersin kanssa vuodesta 2012 lähtien. Heinäkuussa 2013 hänet pidätettiin Montréalissa Kanadassa poikaystävänsä pahoinpitelystä, mutta syytteitä ei nostettu. Parin on-off -suhde päättyi vuonna 2019.
Roberts seurusteli näyttelijä Garrett Hedlundin kanssa 2019–2022. Heillä on joulukuussa 2020 syntynyt poika.
Roberts on ollut Neutrogenan mainoskasvona, ja on myös esiintynyt Teen Vogue -lehden parhaiten pukeutuneiden listalla vuosina 2007, 2008 ja 2009.
Filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 2001 | Blow | Kristina Sunshine Jung |
| 2001 | Valkokankaan lemmikit | tyttö liilassa t-paidassa |
| 2002 | Grand Champion | sisko |
| 2003 | Spymate | Amelia Muggins |
| 2006 | Aquamarine | Claire Brown |
| 2007 | Neiti Etsivä | Nancy Drew |
| 2008 | Niko – Lentäjän poika | Wilma (äänirooli) |
| 2008 | Wild Child | Poppy Moore |
| 2008 | Lymelife | Adrianna Bragg |
| 2009 | Koirahotelli | Andi |
| 2009 | The Winning Season | Abbie |
| 2010 | Ystävänpäivä | Grace Smart |
| 2010 | Memoirs of a Teenage Amnesiac | Alice Leeds |
| 2010 | Twelve | Molly Norton |
| 2010 | 4.3.2.1 | Joanne |
| 2010 | It’s Kind of a Funny Story | Noelle |
| 2011 | Virginia | Jessie Tipton |
| 2011 | Scream 4 | Jill Roberts |
| 2011 | Selviytymisen taide | Sally Howe |
| 2012 | Celeste & Jesse – aina yhdessä | Riley Banks |
| 2013 | Empire State | Nancy Michaelides |
| 2013 | Millerit | Casey Matthis |
| 2014 | Adult World | Amy |
| 2014 | Palo Alto | April |
| 2015 | I Am Michael | Rebekah Fuller |
| 2015 | Ashby | Eloise |
| 2015 | The Blackcoat’s Daughter | Joan Marsh |
| 2016 | Nerve | Vee Delmonico |
| 2018 | Billionaire Boys Club | Sydney |
| 2020 | Holidate | Sloane Benson |
| Televisiosarjat> Vuosi | Televisiosarjat> Sarja | Televisiosarjat> Rooli | Televisiosarjat> Jaksot |
| --- | --- | --- | --- |
| 2004–2007 | Unfabulous | Addie Singer | 41 jaksoa |
| 2004 | Drake & Josh | Addie Singer | ”Honor Council” |
| 2013 | Family Guy | Amanda Barrington (ääni) | ”No Country Club for Old Men” |
| 2013–2014 | American Horror Story: Coven | Madison Montgomery | 13 jaksoa |
| 2014–2015 | American Horror Story: Freak Show | Maggie Esmerelda | 10 jaksoa |
| 2015–2016 | Scream Queens | Chanel Oberlin | 23 jaksoa |
| 2017 | American Horror Story: Cult | Serena Belinda | ”11/9” |
| 2018 | American Horror Story: Apocalypse | Madison Montgomery | 7 jaksoa |
| 2019 | American Horror Story: 1984 | Brooke Thompson | 9 jaksoa |
Aiheesta muualla

Kuvia tai muita tiedostoja aiheesta Emma Roberts Wikimedia Commonsissa
Emma Roberts Internet Movie Databasessa. (englanniksi)
Emma Roberts Elonetissä.
Euforia (albumi)

| Euforia Neljä Ruusua |
| --- | --- | --- |

Studioalbumin tiedot
 Studio : Inkfish Studio Alppi Studio
 Julkaistu: 20. helmikuuta 2015
 Formaatti: CD, digitaalinen
 Tuottaja(t): Mikko Tamminen
 Tyylilaji: pop-rock
 Kesto: 43.26
 Levy-yhtiö: Ratas Music Group / Sony Music
Listasijoitukset
  2.
Neljän Ruusun muut julkaisut
| Poplaulajan vapaapäivä – 20 suurinta hittiä 2013 | Euforia 2015 | Mustia ruusuja 2018 |
Singlet albumilta Euforia
 ”Sininen sunnuntai” Julkaistu: 12. joulukuuta 2014  ”Ajelen” Julkaistu: kesäkuu 2015  ”Esirippu” Julkaistu: lokakuu 2015
Euforia on Neljä Ruusua -yhtyeen 14. studioalbumi, joka julkaistiin 20. helmikuuta 2015. Levyn on tuottanut Mikko Tamminen ja valituissa kappaleissa Teropekka Virtanen. Albumi nousi julkaisuviikollaan Suomen virallisen albumilistan toiselle sijalle. Yhteensä listaviikkoja albumille kertyi 25.
”Sininen sunnuntai” julkaistiin albumin ensimmäisenä singlenä, ja se nousi parhaimmillaan radiosoittolistan kahdeksannelle sijalle ja latauslistan sijalle 19. Kappaleeseen kuvattiin myös Ville Juurikkalan ohjaama musiikkivideo. Toinen single ”Ajelen” nousi radiolistan sijalle kahdeksan, ja siihen kuvattiin Sami Joensuun ohjaama musiikkivideo. ”Esirippu” julkaistiin levyn kolmantena singlenä, ja se nousi radiolistan sijalle 73.
Kappaleet

Kaikki san. Ilkka Alanko, säv. Kode Koistinen sekä sov. Ilkka Alanko, Kode Koistinen ja Mikko Tamminen, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sovitus | Kesto |  |  |  |  |  |  |
| 1. | Esirippu |  | 4.21 |  |  |  |  |  |  |
| 2. | Paikallinen Paavi |  | 3.39 |  |  |  |  |  |  |
| 3. | Sininen sunnuntai |  | 3.20 |  |  |  |  |  |  |
| 4. | Ajelen |  | 4.07 |  |  |  |  |  |  |
| 5. | Normcoreprotohipsteri |  | 4.23 |  |  |  |  |  |  |
| 6. | Varpaisiin |  | 3.50 |  |  |  |  |  |  |
| 7. | Kengät |  | 3.56 |  |  |  |  |  |  |
| 8. | Nähdäänkö huomenna? |  | 3.50 |  |  |  |  |  |  |
| 9. | Maaninen | Mikko Tamminen, Neljä Ruusua | 3.24 |  |  |  |  |  |  |
| 10. | Valopilkku |  | 3.39 |  |  |  |  |  |  |
| 11. | Rakkauden erämaa |  | 4.37 |  |  |  |  |  |  |
Arvostelut

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Iltamakasiini: 8−/10
Keskisuomalainen: 
Soundi: 
Iltamakasiinin Nalle Österman kehui Kode Koistisen ”upeaa melodiatajua ja kykyä luoda toimivia lauluja” ja totesi, että ”Euforian vahvuus ja heikkous on yksi ja sama asia: tämä on tuttua ja turvallista Neljää Ruusua”. Keskisuomalaisen Aki Lehti nosti Euforian yhtyeen parhaaksi albumiksi sitten vuoden 1999 Uusi aalto -albumin. Kiitosta keräsi myös tuottaja Mikko Tamminen, jonka ”moderni soundimaailma sopii orkesterille massiivisuudessaan”. Soundin Antti Lukkanen kehui Euforiaa levynä, jota ”tehdessä ei ole ollut [ajatuksena] miltä sen pitää kuulostaa, vaan kappaleet itse ovat määritelleet albumin”. Hän totesi kuitenkin levyn sisältävän ”myös ronskeja ohilyöntejä”, mutta ”tällaiset inhimillisyydet hyväksyy mielellään, kun vastapainoksi kuulee ’Sinisen sunnuntain’ kaltaisia onnistumisia”.
Tekijät

| --- | --- |
 Neljä Ruusua Ilkka Alanko – laulu  Kode Koistinen – kitara  Lade Laakkonen – basso  Kämy Kämäräinen – rummut :  Tuotanto Mikko Tamminen – tuotanto, miksaus (1, 2, 5–7, 9), äänitys, koskettimet, ohjelmointi  Teropekka Virtanen – tuotanto (1, 2, 9), äänitys  Neljä Ruusua – tuotanto (1, 2, 9)  Arttu Peljo – miksaus (3, 4, 8, 10, 11)  Pauli Saastamoinen – masterointi  Rami Mursula – kannen ulkoasu  Ville Juurikkala – valokuvat  Gabi Hakanen – vastaava tuottaja
Fennica (kansallisbibliografia)

Fennica eli Suomen kansallisbibliografia on suomalaisen julkaisutuotannon tietovaranto, joka käsittää lähes kaikki Suomessa painetut ja Suomen markkinoita varten valmistetut painojulkaisut, audiovisuaaliset teokset ja tallenteet. Fennican tuotannosta ja ylläpidosta vastaa Kansalliskirjasto. Kansalliskirjaston lisäksi useilla muillakin yliopistokirjastoilla on vapaakappaleista muodostetut Fennica-kokoelmat, mutta niiden kattavuus vaihtelee. Fennica on saatavilla myös avoimena datana CC Nolla -lisenssillä.
Fennica-tietokanta sisältää tiedot Suomessa painetuista tai muuten valmistetuista monografioista, kausijulkaisuista, kartoista, audiovisuaalisesta aineistosta sekä tallenteista sekä ennakkotietoja lähiaikoina ilmestyvistä julkaisuista. Se on ensisijaisesti Fennica-kokoelman luettelo. Lisäksi tietokannassa on tietoja ulkomailla ilmestyneistä julkaisuista, joiden tekijä on suomalainen tai jotka koskevat Suomea. Kirja-aineistoa ja kausijulkaisuja on vuodesta 1488 lähtien. Tietokannassa on yhteensä noin 900 000 kirja- tai muuta monografiatietuetta (painettua ja sähköistä aineistoa), noin 73 000 jatkuvaa julkaisua (lehteä tai sarjaa) ja noin 52 000 karttaa. Se karttuu vuodessa noin 16 000 monografia- ja noin 700 jatkuvien julkaisujen nimekkeellä.
Aiheesta muualla

Fennica-haku
Kansalliskirjasto
Kansallisbibliografiapalvelujen asiakaswiki
Ferrari F1 640

Ferrari 640:n pienoismalli.
Ferrari F1 640 on Formula 1 -auto, jolla Ferrari-talli kilpaili kaudella 1989. Sitä ajoivat Nigel Mansell ja Gerhard Berger. Autoa ajoi myös testeissä testikuljettaja Jyrki Järvilehto.
Auton suunnitteli John Barnard, ja se oli ensimmäinen hänen vastuullaan suunniteltu Ferrari. 640:n voimanlähteenä oli Ferrarin oma 3,5-litrainen V12-moottori joka tuotti 660 hevosvoimaa, joka oli hyvä lukema ottaen huomioon, että se oli tallin ensimmäinen vapaasti hengittävä moottori lähes vuosikymmeneen. Voimansiirto herätti kuitenkin enemmän huomiota, sillä siihen sisältyi ensimmäinen F1:ssä nähty puoliautomaattivaihteisto. Ensimmäisellä kaudellaan se oli hyvin epäluotettava, ja heikensi Ferrarin suorituksia koko vuoden. 1990-luvun puoliväliin mennessä kaikki tallit käyttivät tällaista vaihteistoa.
Auto voitti debyyttikisansa, vaikka epäluotettavuutta pelättiinkin. Autoon tehtiin pieniä muutoksia jotka auttoivat Mansellin ja Bergerin yhteensä kolmeen voittoon, vaikka Berger keskeyttikin kauden yksitoista ensimmäistä kilpailua. Hiilikuiturunko osoittautui hyvin vahvaksi Bergerin selvittyä rajusta tulipaloon päättyneestä kolaristaan San Marinon GP:ssä vain pienillä palovammoilla ja parilla katkenneella kylkiluulla.
Autot, jotka kilpailivat Formula 1 -kaudella 1989
McLaren MP4/5
Williams FW12C
Williams FW13
Ferrari 640
Benetton B188
Benetton B189
Tyrrell 017B
Tyrrell 018
Lotus 101
Arrows A11
Dallara F189
Brabham BT58
Minardi M188B
Minardi M189
Onyx ORE-1
March 881
March CG891
Ligier JS33
Rial ARC2
AGS JH23B
AGS JH24
Lola LC88B
Lola LC89
EuroBrun ER188B
EuroBrun ER189
Osella FA1M89
Zakspeed 891
Coloni FC188B
Coloni C3
Etterbeek

| Etterbeek |
| --- | --- |
 lippu:  vaakuna
 Etterbeekin sijainti Brysselissä
Valtio:  Belgia
Alue:  Bryssel
Hallinto:  
 – Hallinnon tyyppi:  Kunta
 – Pormestari:  Vincent De Wolf
Kunnanvaltuusto:  35 paikkaa
Pinta-ala:  
 – Kokonaispinta-ala:  3,15 km²
Väkiluku (2013):  45 655
 – Väestötiheys:  14 494 as./km²
Postinumero:  1040
 
 www.etterbeek.be 
Infobox OKVirheellinen NIMI-arvo: 
Etterbeek on kunta Brysselin alueella Belgiassa. Kunnassa on 45 655 asukasta (2013), ja sen pinta-ala on 3,15 neliökilometriä.[lähde? ]
Etterbeek muodostettiin vuonna 1673, kun Espanjan Kaarle II teki siitä paronikunnan hallitessaan Espanjan Alankomaita. Ranskan valtakaudella Etterbeekin asemaksi vakiintui kunta. Kongon entinen pääministeri Moise Tšombe on haudattu Etterbeekin hautausmaalle.
Aiheesta muualla

Kuvia tai muita tiedostoja aiheesta Etterbeek Wikimedia Commonsissa
Fami (makeinen)

Fami suklaapatukka. Patukka painaa 32 g, on päällystetty tummalla suklaalla ja siinä on hasselpähkinätryffelitäytettä.
Fami on 1968 Suomessa myyntiin tullut Fazerin suklaapatukka, jonka myynti lopetettiin väliaikaisesti 1994. Famia on toivottu takaisin enemmän kuin mitään muuta Fazerin makeista, niinpä Fazer toi Famin takaisin markkinoille vuoden 2007 keväällä. Ennen 80-lukua Fami-pakkaukset olivat sinapinkeltaisia. 80-luvulla pakkauksiin tulivat oranssit ja vaaleanpunaiset raidat.
Evidentialismi

Evidentialismi on uskonnonfilosofiassa fideismin vastakohta, eli usko siihen, että uskonnolliset väitteet tulisi voida perustella evidenssillä eli todisteilla.
Evidentialismi jaetaan yleensä kahteen haaraan, vahvaan ja heikkoon evidentialismiin. Vahva evidentialismi uskoo, että kaikki uskonnolliset väitteet tulisi voida todistaa, kun taas heikko evidentialismi uskoo, että vain osa väitteistä tulisi voida perustella ja osa perustuu pelkkään uskoon. Heikossa evidentialismissa uskonnollisia uskomusjärjestelmiä voidaan kritisoida ja arvioida rationaalisesti, vaikka niitä ei ole mahdollista todistaa tyhjentävällä tavalla.
Ylläolevan voi problematisoida huomauttamalla siitä, että sana "todistaa" on moniselitteinen. Ajatteleehan vaikkapa raamattu-uskova todistavansa asiat juuri niin, että kun Raamattu on Jumalan puhe, riittävä todistus on jonkin väitteen esiintyminen Raamatussa.
Todistaminen yleensäkin on todistamista jo uskottuun vetoamalla. Näin todistaminen yhdelle on todistamattomuutta toiselle, sillä kaikkien kokemusten kokonaisuus ja heidän uskomansa asiat eivät ole samat mielivaltaisella ajan hetkellä. Ainoa yleispätevä tekijä todistamisen vetoomusperustana, joka on kaikille maailmassa eläville ihmisille yhteinen, ovat lapsuuden kokemukset, tai laajemmin yleensä kokemukset jotka kuka tahansa voi päivittäin havainnoida ympärillään - siis arkielämä tuskineen, iloineen, muotoineen ja syy-seuraussuhteineen. Tavallaan siis koko aiemmin eletty elämämme on todistelun lähtökohtana, etenkin silloin kun se operoi viisaasti ja tehoavasti. Ajan myötähän vasta syntyy se laajeeneva elämänpiiri, muistot, joihin vetoaminen niiden uskotulta osalta voi toimia aidoksi koetun todistamisen lähtökohtamateriaalina.
Raamattu-uskonkin voidaan täten katsoa kokijansa tapauksessa toimivan oikeutettuna vetoomusperustana todisteluissa. Portti raamattu-uskoon on uskonkokemus, jossa jonkin raamatunkohdan uskominen ensin tapahtuu koko aiemman elämän muodostaman materiaalin toimiessa tuon kohdan hyväksi, sen vahvistavana muistisisältönä. Tästä seuraa mainitun teoksen laajempi siirtyminen luotettavien elämyskokonaisuuksien karsinaan ihmismielessä.
Voidaan ajatella että kuvattu tapahtumaketju on periaatteessa katkoton, vaikka käytännössä syntyvä mielikuva näyttäisi siirtävän ihmisen laadullisesti uuteen tilanteeseen. Raamattu on vastedes luotettujen listalla. Tämä avaa kokonaisen uuden  - Raamatun sisältämän - väitejärjestelmän uskon kohteena.
Näin ollen käsite "evidentialismi" voi johtaa harhaan, jos se esitetään Raamattu-uskoisuuden vastakohtana. Perusteltu syy-seurausjatkumo ihmisen todellisuuskäsityksen siirtymisestä "tilasta A tilaan B" (jota edellä kuvattiin) voi johtaa myös Raamatun omien väitteiden tiedollisesti oikeutettuun valta-asemaan ihmismielessä.
Ferrari F1 641

| Ferrari 641 |
| --- | --- |

Talli:   Scuderia Ferrari
Suunnittelija(t):   John Barnard
Kuljettajat:   Alain Prost  Nigel Mansell
Teknisiä tietoja
Renkaat:  G Goodyear
Polttoaine:  Agip
Moottori:  Ferrari 042 90° V12
Voimansiirto:  Ferrari 6-vaihteinen puoliautomaattinen
Kilpailuhistoria
Debyytti:  Yhdysvaltain Grand Prix 1990
Kilpailuja:  16
Voittoja:  6
Paalupaikkoja:  3
Nopeimpia kierroksia:  6
Palkintosijoja:  14
MM-pisteitä:  110
Valmistajien maailmanmestaruuksia:  0
Kuljettajien maailmanmestaruuksia:  0
Ferrari 641 oli John Barnardin suunnittelema Formula 1 -auto, jota Ferrari käytti kaudella 1990. Autossa oli voimanlähteenä Ferrarin 12-sylinterinen 042 -moottori, jonka voiman välityksestä vastasi Ferrarin 6-vaihteinen puoliautomaattinen vaihdelaatikko. Auton kuljettajina toimivat McLarenilta siirtynyt hallitseva kuljettajien maailmanmestari Alain Prost ja brittiläinen Nigel Mansell.
Ferrari 641 osoittautui kauden aikana erittäin kilpailukykyiseksi autoksi. Todisteina siitä ovat autolla ajetut kuusi voittoa ja kilpailun nopeinta kierrosta, kolme paalupaikkaa sekä 14 palkintosijoitusta. Alain Prost kävi vanhan tallikaverinsa, Ayrton Sennan, kanssa jälleen tiukkaa taistelua mestaruudesta, mutta Senna voitti sen tällä kertaa ja Ferrari joutui taas kerran jäämään ilman mestaruuksia, kun McLaren vei valmistajien mestaruudenkin. Ferrari pystyi toden teolla taistelemaan mestaruudesta seuraavan kerran vasta seitsemän vuoden kuluttua.
Autot, jotka kilpailivat Formula 1 -kaudella 1990
Ferrari 641
Tyrrell 019
Williams FW13B
Brabham BT58
Brabham BT59
Arrows A11/A11B
Lotus 102
Osella FA1M89/FA1ME
Leyton House CG901
AGS JH24
AGS JH25
Benetton B189B
Benetton B190
Dallara F190
Minardi M189B
Minardi M190
Ligier JS33B
McLaren MP4/5B
Lola LC89B
Lola LC90
Coloni C3B/C3C
EuroBrun ER189B
Onyx ORE-1
Onyx ORE-2
Life F190
Finanssipolitiikka

Finanssipolitiikka (engl. fiscal policy) on valtion harjoittamaa talouspolitiikkaa julkisen kulutuksen, julkisten investointien ja niiden rahoituksen osalta. Suomessa finanssipolitiikkaa johtaa valtioneuvosto. Julkisen talouden suunnitelma ja valtion talousarvio ovat finanssipolitiikan keskeiset välineet.
Finanssipolitiikka ja rahapolitiikka ovat yhteiskunnan kattavan talouden eli makrotalouden välineitä, joiden avulla maan hallitus pyrkii ohjaamaan talouden kehitystä, teoriassa lähinnä elvyttämään taloutta taantumissa ja hillitsemään taloutta huippusuhdanteissa tasaisemman kehityksen aikaansaamiseksi. Finanssipolitiikan keinona on julkisen vallan tulojen ja menojen säätely, jolla säädellään kokonaiskysyntää.
Eri finanssipolitiikan suuntaukset

Elvyttävä finanssipolitiikka tarkoittaa julkisen talouden ylijäämän pienentämistä tai alijäämän, lainanoton kasvattamista. Se on käytännössä verojen alentamista ja/tai julkisten menojen kasvattamista (kuten julkisen sektorin investoinnit, kulutus ja tulonsiirrot). Julkisen sektorin kulutus sisältää esimerkiksi työvoiman koulutuksen ja työvoimasta eli ihmisistä huolen pitämisen sosiaalipalveluilla ja terveydenhuollolla.
(Elvyttävä rahapolitiikka taas tarkoittaa lähinnä korkojen alentamista, jotta yritysten kannattaisi investoida.)
Elvyttävän talouspolitiikan eräänlaisena vastakohtana kurjistava finanssipolitiikka (engl. Fiscal Austerity) pyrkii rajoittamaan julkista kulutusta ja investointeja. Kurjistava talouspolitiikka ei välttämättä hyödynnä maan julkisen talouden liikkumavaraa, joka määrittelee kyvyn toteuttaa elvyttävää talouspolitiikkaa turvallisesti ja vastuullisesti.
Historiallisia suuntauksia

Monetaristinen taloustiede
Keynesiläinen taloustiede
Itävaltalainen taloustiede